พระราชกฤษฎีกาพระราชกฤษฎีกาค่าตอบแทนกรรมการตามพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒พ.ศ. ๒๕๔๓ ภูมิพลอดุลยเดช ป.ร.ให้ไว้ ณ วันที่ ๑๕พฤศจิกายน พ.ศ. ๒๕๔๓เป็นปีที่ ๕๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดค่าตอบแทนกรรมการตามพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒อาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทยและมาตรา ๒๑ มาตรา ๒๔ วรรคเจ็ด มาตรา ๒๖ วรรคเจ็ดและมาตรา ๓๐ วรรคสี่ แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาค่าตอบแทนกรรมการตามพระราชบัญญัติระเบียบบริหารบุคคลส่วนท้องถิ่นพ.ศ. ๒๕๔๒ พ.ศ. ๒๕๔๓มาตรา ๒[๑]พระราชกฤษฎีกานี้ให้ใช้บังคับตั้งแต่วันที่ ๑ สิงหาคม พ.ศ. ๒๕๔๓ เป็นต้นไปมาตรา ๓ในพระราชกฤษฎีกานี้คณะกรรมการ หมายความว่าคณะกรรมการมาตรฐานการบริหารงานบุคคลส่วนท้องถิ่นคณะกรรมการกลางข้าราชการองค์การบริหารส่วนจังหวัด คณะกรรมการกลางพนักงานเทศบาล หรือคณะกรรมการกลางพนักงานส่วนตำบลประธานกรรมการ หมายความว่าประธานกรรมการมาตรฐานการบริหารงานบุคคลส่วนท้องถิ่นประธานกรรมการกลางข้าราชการองค์การบริหารส่วนจังหวัดประธานกรรมการกลางพนักงานเทศบาล หรือประธานกรรมการกลางพนักงานส่วนตำบลกรรมการ หมายความว่า กรรมการมาตรฐานการบริหารงานบุคคลส่วนท้องถิ่นกรรมการกลางข้าราชการองค์การบริหารส่วนจังหวัด กรรมการกลางพนักงานเทศบาลหรือกรรมการกลางพนักงานส่วนตำบลมาตรา ๔ประธานกรรมการและกรรมการให้ได้รับค่าตอบแทนสำหรับการประชุมแบบเหมาจ่ายเป็นรายเดือนตามบัญชีอัตราค่าตอบแทนที่กำหนดในบัญชีท้ายพระราชกฤษฎีกาในกรณีที่เดือนใดไม่มีการประชุมหรือมีการประชุมแต่ประธานกรรมการหรือกรรมการผู้ใดไม่เคยเข้าร่วมประชุมในการประชุมทุกครั้งของเดือนนั้นให้งดจ่ายค่าตอบแทนมาตรา ๕เลขานุการและผู้ช่วยเลขานุการของคณะกรรมการให้ได้รับค่าตอบแทนสำหรับการประชุมลักษณะเดียวกับกรรมการตามมาตรา๔เลขานุการในคณะกรรมการแต่ละคณะให้มีสิทธิได้รับค่าตอบแทนไม่เกินหนึ่งคน และผู้ช่วยเลขานุการในคณะกรรมการแต่ละคณะให้มีสิทธิได้รับค่าตอบแทนได้ไม่เกินสองคน ทั้งนี้ผู้ช่วยเลขานุการของคณะกรรมการมาตรฐานการบริหารงานบุคคลส่วนท้องถิ่นให้แต่งตั้งจากข้าราชการในสังกัดสำนักงานปลัดกระทรวง กระทรวงมหาดไทยและผู้ช่วยเลขานุการของคณะกรรมการกลางข้าราชการองค์การบริหารส่วนจังหวัดผู้ช่วยเลขานุการของคณะกรรมการกลางพนักงานเทศบาลและผู้ช่วยเลขานุการของคณะกรรมการกลางพนักงานส่วนตำบล ให้แต่งตั้งจากข้าราชการในสังกัดกรมการปกครองกระทรวงมหาดไทยให้นำความในวรรคสองของมาตรา ๔มาใช้บังคับกับการจ่ายค่าตอบแทนเลขานุการและผู้ช่วยเลขานุการของคณะกรรมการด้วยโดยอนุโลมมาตรา ๖ให้คณะอนุกรรมการที่คณะกรรมการแต่งตั้งได้รับค่าตอบแทนสำหรับการประชุมเป็นรายครั้งในแต่ละครั้งที่มาประชุมทั้งนี้ ให้นำหลักเกณฑ์ วิธีการและอัตราการจ่ายเบี้ยประชุมตามที่กำหนดในพระราชกฤษฎีกาเบี้ยประชุมกรรมการ พ.ศ.๒๕๒๓ มาใช้บังคับโดยอนุโลมมาตรา ๗การเบิกค่าตอบแทนให้เบิกจ่ายค่าตอบแทนสำหรับคณะกรรมการมาตรฐานการบริหารงานบุคคลส่วนท้องถิ่นและคณะอนุกรรมการที่คณะกรรมการมาตรฐานการบริหารงานบุคคลส่วนท้องถิ่นแต่งตั้งจากสำนักงานปลัดกระทรวง กระทรวงมหาดไทย และให้เบิกจ่ายค่าตอบแทนสำหรับคณะกรรมการกลางข้าราชการองค์การบริหารส่วนจังหวัดคณะกรรมการกลางพนักงานเทศบาล คณะกรรมการกลางพนักงานส่วนตำบล และคณะอนุกรรมการที่คณะกรรมการกลางข้าราชการองค์การบริหารส่วนจังหวัดคณะกรรมการกลางพนักงานเทศบาล และคณะกรรมการกลางพนักงานตำบล แต่งตั้งจากกรมการปกครอง กระทรวงมหาดไทยมาตรา ๘ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑.บัญชีอัตราค่าตอบแทนคณะกรรมการมาตรฐานการบริหารงานบุคคลส่วนท้องถิ่นคณะกรรมการกลางข้าราชการองค์การบริหารส่วนจังหวัด คณะกรรมการกลางพนักงานเทศบาลและคณะกรรมการกลางพนักงานส่วนตำบล(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องด้วยเป็นการสมควรกำหนดค่าตอบแทนให้แก่กรรมการตามพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒ และโดยที่มาตรา ๒๑ มาตรา ๒๔ วรรคเจ็ด มาตรา ๒๖ วรรคเจ็ด และมาตรา ๓๐วรรคสี่ แห่งพระราชบัญญัติดังกล่าว บัญญัติให้เป็นไปตามที่กำหนดในพระราชกฤษฎีกา จึงจำเป็นต้องตราพระราชกฤษฎีกานี้ระพี/ปรับปรุง๓ กันยายน ๒๕๕๖วิชพงษ์/ตรวจ๔ กันยายน ๒๕๕๖[๑] ราชกิจจานุเบกษาเล่ม ๑๑๗/ตอนที่ ๑๑๑ ก/หน้า ๔๑/๒๙ พฤศจิกายน ๒๕๔๓